Először fordult elő, hogy nem belépésről, hanem kilépésről beszéltek az uniós vezetők, emiatt szokatlan volt a mostani csúcs - mondta Orbán Viktor Brüsszelben. A miniszterelnök szerint érzelmileg felfokozott hangulat volt a tanácsülésen, növelte a drámai feszültséget, hogy David Cameron brit miniszterelnök - aki egyébként a bennmaradás melletti kampányt vezette - tájékoztatta az uniós állam- és kormányfőket országa lakóinak szándékáról.